# Az Európai Unió C 62A/2023

| | ISSN 1977-0979 |
| --- | --- |
| Az Európai Unió
  Hivatalos Lapja | C 62A |
| | |
| Magyar nyelvű kiadás | Tájékoztatások és közlemények | 66. évfolyam2023. február 20. |

ISSN 1977-0979

Az Európai Unió

Hivatalos Lapja

C 62A

Magyar nyelvű kiadás

Tájékoztatások és közlemények

66. évfolyam2023. február 20.

---

| Tartalom | Oldal |
| --- | --- |
| | V   Hirdetmények |
| | KÖZIGAZGATÁSI ELJÁRÁSOK |
| | Európai Központi Bank |
| 2023/C 62 A/01 | Pályázati felhívás a Piaci Infrastruktúra Testület nem központi banki tagjainak kiválasztására és tartaléklista létrehozására (Hiv. sz. PRO-008792) | 1 |

Tartalom

Oldal

V   Hirdetmények

KÖZIGAZGATÁSI ELJÁRÁSOK

Európai Központi Bank

2023/C 62 A/01

Pályázati felhívás a Piaci Infrastruktúra Testület nem központi banki tagjainak kiválasztására és tartaléklista létrehozására (Hiv. sz. PRO-008792)

(Hiv. sz. PRO-008792)

1

---

| HU | |
| --- | --- |

HU

---

V Hirdetmények

KÖZIGAZGATÁSI ELJÁRÁSOK

Európai Központi Bank

| 2023.2.20. | HU | Az Európai Unió Hivatalos Lapja | CA 62/1 |
| --- | --- | --- | --- |

2023.2.20.

HU

Az Európai Unió Hivatalos Lapja

CA 62/1

---

Pályázati felhívás a Piaci Infrastruktúra Testület nem központi banki tagjainak kiválasztására és tartaléklista létrehozására

(Hiv. sz. PRO-008792)

(2023/C 62 A/01)

E pályázati felhívással az Európai Központi Bank (EKB) megindítja a Piaci Infrastruktúra Testület két nem központi banki tagjának kiválasztására és kinevezésére és egy tartaléklista létrehozására irányuló eljárást.

1.   Háttérinformációk

Az Európai Unió működéséről szóló szerződéssel és a Központi Bankok Európai Rendszere és az Európai Központi Bank Alapokmányával összhangban az eurorendszer piaci infrastruktúrákat, platformokat, alkalmazásokat és kapcsolódó szolgáltatásokat kínál a készpénz-kiegyenlítés, értékpapír-kiegyenlítés és fedezetkezelés területén, ezek a TARGET szolgáltatások, ideértve a T2, a T2S és a TIPS szolgáltatást, valamint a jövőben az ECMS-t.

2016. március 16-án az Európai Központi Bank Kormányzótanácsa jóváhagyta a Piaci Infrastruktúra Testület létrehozását. A Piaci Infrastruktúra Testület a piaci infrastruktúra és platformok területén a technikai és operatív üzemeltetéssel kapcsolatos feladatokért felelős irányító testület. 2019. január 25-én a Kormányzótanács elfogadta az (EU) 2019/166 európai központi banki határozatot (EKB/2019/3) (1) (a továbbiakban: határozat).

A Piaci Infrastruktúra Testületnek többek között két nem központi banki tagja van (szavazati jog nélkül), akik közül az egyik felső vezetői szakértelemmel rendelkezik a pénzforgalmi ágazatban, a másik pedig felső vezetői szakértelemmel rendelkezik az értékpapír ágazatban (a határozat II. melléklete 1. fejezetének 2. szakasza).

A Piaci Infrastruktúra Testület feladatmeghatározását – beleértve célkitűzéseit, felelősségeit és feladatait – a határozat I. melléklete tartalmazza.

Jelen pályázati felhívással az EKB célja a Piaci Infrastruktúra Testület két új, nem központi banki tagjának kinevezése és azon tartaléklista létrehozása, amely felhasználható a Piaci Infrastruktúra Testület nem központi banki tagjainak leváltásakor.

2.   A feladatellátás/munkavégzés helye

A szolgáltatást mind távmunka keretében, mind az EKB székhelyén, a németországi Frankfurt am Mainban nyújtják, és más uniós helyszínekre való utazás is előfordulhat.

3.   Az eljárás jellege: pályázati felhívás

Az EKB azzal a céllal várja a pályázatokat, hogy két jelentkezőt kiválasszon és kinevezzen a Piaci Infrastruktúra Testület nem központi banki tagjává, és tartaléklistát hozzon létre leváltás esetére. A kiválasztásra kizárólag a beérkezett pályázatok minősége alapján kerül sor.

Az eljárásra a határozat IV. melléklete irányadó, amely meghatározza a Piaci Infrastruktúra Testület nem központi banki tagjainak kiválasztására, kinevezésére és helyettesítésére vonatkozó eljárásokat és követelményeket, valamint az (EU) 2016/245 európai központi banki határozat (EKB/2016/2) (2).

4.   Teljes dokumentáció

A teljes (angol nyelvű) dokumentáció, amely meghatározza a) a Piaci Infrastruktúra Testület szerepét; b) a Piaci Infrastruktúra Testület nem központi banki tagjainak szerepét és feladatait; c) a kiválasztási kritériumokat, d) a kapcsolódó pénzügyi szempontokat és e) a jelentkezési eljárást, beleértve a jelentkezési határidőt (e felhívásnak az Európai Unió Hivatalos Lapjában való közzétételétől számított 35 nap), letölthető az EKB honlapjáról a következő linkről: https://www.ecb.europa.eu/ecb/jobsproc/tenders/html/index.en.html

5.   További információ

A jelentkezők jelen eljárással kapcsolatos kérdéseit fogadja:

| Mr Francois-Guillaume Bertrand |
| --- |
| European Central Bank |
| Directorate General Market Infrastructure and Payments |
| Sonnemannstrasse 22 |
| 60314 Frankfurt am Main |
| GERMANY |
| Tel.: + 49 6913448475 |

Mr Francois-Guillaume Bertrand

European Central Bank

Directorate General Market Infrastructure and Payments

Sonnemannstrasse 22

60314 Frankfurt am Main

GERMANY

Tel.: + 49 6913448475

A kérdéseket írásban kell elküldeni a következő e-mail címre: mip-procurement@ecb.europa.eu. Az EKB nem vállal felelősséget a fentiekben leírtaktól eltérő módon elküldött kérdésekért.

---

(1)  Az Európai Központi Bank (EU) 2019/166 határozata (2019. január 25.) a Piaci Infrastruktúra Testületről és a TARGET2-Securities Tanács (TARGET2-Securities Board) létrehozásáról szóló EKB/2012/6 határozat hatályon kívül helyezéséről (EKB/2019/3) (HL L 32., 2019.2.4., 14. o.).

(2)  Az Európai Központi Bank (EU) 2016/245 határozata (2016. február 9.) a beszerzési szabályok meghatározásáról (EKB/2016/2) (HL L 45., 2016.2.20., 15. o.), a beszerzési szabályok meghatározásáról szóló (EU) 2016/245 határozat (EKB/2016/2) módosításáról szóló, 2016. június 7-i (EU) 2016/956 európai központi banki határozat (EKB/2020/10) (HL L 159., 2016.6.16., 21. o.) által, és a beszerzési szabályok meghatározásáról szóló (EU) 2016/245 határozat módosításáról szóló, 2020. február 18-i (EU) 2020/380 európai központi banki határozat (EKB/2020/10)(HL L 69., 2020.3.6., 41. o.) által módosítottak szerint.

---